Document ID: 32014D0062

KOMMISSIONENS GENNEMFØRELSESAFGØRELSE
af 6. februar 2014
om ophævelse af beslutning 2003/766/EF om hasteforanstaltninger mod spredning inden for EF af Diabrotica virgifera Le Conte
(meddelt under nummer C(2014) 467)
(2014/62/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 16, stk. 3, fjerde punktum, og
ud fra følgende betragtninger:
(1)
Med Kommissionens beslutning 2003/766/EF (2) har det ikke været muligt at forebygge spredningen af Diabrotica virgifera virgifera Le Conte, som det fremgår af de årlige undersøgelser, som medlemsstaterne har gennemført i overensstemmelse med beslutningen. Disse undersøgelser viser, at Diabrotica virgifera virgifera Le Conte nu har etableret sig i en stor del af Unionen. Derudover er det ikke muligt at bremse dens videre spredning, og der findes effektive og bæredygtige bekæmpelsesforanstaltninger, som kan mindske denne organismes indvirkning på majsudbyttet, særlig gennemførelsen af sædskifte.
(2)
Beslutning nr. 2003/766/EF bør derfor ophæves.
(3)
Foranstaltningerne i denne afgørelse er i overensstemmelse med udtalelse fra Den Stående Komité for Plantesundhed -
VEDTAGET DENNE AFGØRELSE
Artikel 1
Beslutning 2003/766/EF ophæves.
Artikel 2
Denne afgørelse er rettet til medlemsstaterne.
Udfærdiget i Bruxelles, den 6. februar 2014.

Labels: 20
17
6